《洞仙歌 游大涤赋》
宋代·张韫

花泥絮浪，殢春怀如酒。书卷炉熏梦清昼。唤玉京稳携手松乔，飞光里，笑傲白云林岫。

仙人犹狡狯，洒雪吹冰，声落星河翠蛟走。问箬下留丹，别已千年，华表鹤、亦归来否。

有洞口、桃花识刘郎，共一笑相迎，朱颜如旧。

作者简介：开封人，字积之。从军为小校。从征安南，次富良江，褰裳先济，众随之，蛮遁走。历京西、泾原将，知绥德、怀宁、顺宁军等六城，将兵取宥州，破夏人于大吴神流堆。，累迁开德、河阳马步军副总管。卒年七十三。谥荣毅。